Rikunarita-ORG/Wikinium huggingface dataset:
# Changsha

**湖南省长沙市Húnán Shěng Chángshā Shì**Changsha, Hunan| NICKNAME：Xingsha |
|  |
| Wewengkon | 11.819 km² |
| Pandhudhuk(2003) -Kerapetan | 6.017.600509/km² |
| PDB(2003) -per kapita | CN¥92.822 miliar¥15,425 |
| Wali kutha | Tan Zhongchi |
| Pembagian tingkat kabupatèn | 5 dhistrik, 3 kacamatan lan 1 kutha |
| Wit kutha | kamper |
| Kembang kutha | azalea |
| Kode pos | **41**0000 |
| Wiwitan nomer plat | 湘A |
| Kode telepon | 0731 |

Kutha Changsha manawi dipunpirsani saking satelit
**Changsha** punika kutha krajan Hunan. Changsha punika salah satunggaling propinsi wonten ing *kidul tengah* Républik Rakyat Cina. Changsha manggén wonten ing hilir kali Xiangjiang, salah satunggaling anak kali Kali Yangtze. Changsha wiyaripun 11.819 km² sha gadhah pandhudhuk kirang langkung 6.017.600 (sensus 2003).

Changsha punika gadhah yurisdiksi ingkang kasusun déning gangsal dhistrik inggih punika (Furong, Tianxin, Yuelu, Kaifu, Yuhua), telu kacamatan (Changsha, Wangcheng, Ningxiang) saha kutha Liuyang.
Changsha manggèn wonten ing 111°53'–114°5' BT dan 27°51'–28°40' LU, wonten ing tengah pérangan wétan Hunan. Changsha punika panggénanipun manggén wonten ing papan ingkang nginggil ing kulonipun saha endhék ing wétanipun. Wonten ing Changsha kathah pagunungan ing wétan saha lor. Kajawi punika wonten ugi Kali Xiangjiang ingkang mili saking kidul dumugi wétan. Wonten Changsha ugi wonten Gunung Yuelushan ingkang manggén wonten ing kulonipun Kali Liuyanghe. Wonten ugi Kali Ladaohe (Sungai Laodao) wonten ing wétan.
Changsha gadhah iklim muson saha kalebet wewengkon sub-tropik kanthi dengan temperatur saben taun kirang langkung 16.8 °C–17.2 °C, 4.6 °C nalika wulan Januari saha 28.6 °C nalika wulan Juli. Curah udan wonten ing Changsha kirang langkung 1422 mm. saben taun.
Wonten sekawan mangsa ing Changsa. Inggih punika mangsa panas ingkang lami saha panas sanget kanthi curah udan ingkang kerep, mangsa palastra ingkang kathah cahya srengéngé, mangsa dingin ingkang jarang wonten jawah saha boten adhem sanget, saha mangsa semi.
Ing Changsha ugi wonten musiyum ingkang dipunwastani Museum Changsha. Museum punika misuwur kanthi tilas saha sajarah China kuna.

## Cathetan suku
# Pranatacara

**Pranatacara** inggih punika satunggiling paraga ingkang gadhah jejibahan nglantaraken titilaksana ing satunggiling upacara adat temanten, kesripahan, resmi/formal, pepanggihan, pasamuan, pengaosan, pentas (show) lan sapiturutipun. Upaminipun wonten ing tata upacara adat temanten Jawi pranatacara kajibah nglantaraken titi laksitaning adicara ijab, pawiwahan lan panghargyan, sanadyan makaten adicara ijab kadhang kala madeg piyambak boten kagarba kaliyan adicara pawiwahan lan panghargyan temanten. Ing upacara kasripahan juru paniti laksana nglantaraken tata upacara pangrukti utawa pametaking layon.

Anggenipun dados pranata adicara kedah nggatosaken punapa ingkang wonten ing tata cara pranata adicara. Pranata adicara kedah nggatosaken punapa ingkan dipunwastani 4W, kang isinupun: Wiraga, Wicara, Wirasa, Wirama.

Pranata cara kapérang pirang-pirang penganggone ya iku:

* Pranata cara pahargyan manten
* Pranata cara acara supitan
* Pranata cara acara qeqahan
* Pranata cara kesripahan

**Sarat Pranatacara**

1. Acara

Jejibahaning pranatacara limrahipun inggih prasaja, inggih punika ngaturaken acara satunggal baka satunggal ing acara menapa kemawon. Acara sapisan punika, dhumateng Bapak... sumangga. Lajeng ngaso. Acara kaping kalih punika... dhumateng Ibu... sumangga. Lajeng ngaso. Makaten salajengipun namung ngaturaken acara satunggal baka satunggal. Nalika para tamu ngunjuk pranatacara inggih ngemum, nalika para tamu dhahar, pranatacara inggih dherek nedha. Ingkang baku acara sampun saged lumampah.
Béda kaliyan pranata adicara, kajawi nindakaken ingkang kados katindakaken pranatacara, pranata adicara saged ngisi acara damel regeng ngregenging swasana. Upaminipun nalika para tamu nembé ngunjuk, pranata adicara nyandra para tamu, nyandra sasana pawiwahan, nyandra tarub. nalika para tamu nembé dhahar, pranata adicara nyandra temanten. Gampilipun pranata adicara saged akarya regenging swasana, boten sepa,sepi,samun. Pranata adicara boten badhé katelasan wicara sarta prakawis ingkang kawedhar (materi/bahan) kanggé ngisi swasana. Sanajan kedah 2-3 jam micara. Kajawi punika pranata adicara saged ngolah acara menapa kemawon, tanggap ing sasmita saha swasana, satemah saged damel putusaning adicara kanthi laras tur leres.

## Pranala njaba
# Penyanyi

|  |  |  |  |  |
| --- | --- | --- | --- | --- |
| Aksara Latin |   | ꦗꦮ |   |   |

Britney Spears penyanyi kang misuwur ing donya
**Penyanyi** ya iku wong kang mumpangatake swarané kanggo salah sijiné gawéan, kasenengan utawa hobi kang migunakaké piranti kanggo nyipta lagu kanthi iringané musik utawa misuwur kanthi jeneng pemusik. Nyanyian bisa uga kagolong ing melodhi swara. Nanging tembung *vokalis* bisa uga digolongake déning penyanyi amarga bisa ngasilaké swara-swara ing njaba melodhi.Ing tlatah jawa penyanyi wadon sok diarani biduan.

Penyanyi kapérang dadi telu:

* penyanyi utama (kang nggawakake lagu utawa nyayikake paling sithik ing sak lagu)
* penyanyi latar (kang nggawakake lagu utawa tembang lan sarta ngrewangi penyayi ing swara lan cengkoké lagu kang digawakake.)
* penyanyi opera

Panggolongané penyanyi ing donya musik bisa nganut *tesitura* , aboté suwara lan warna nada swara banter.Sanajan migunakaké garis ing panutan, lan bisa kapérang ing golongané jinising suwara.

## Jinising

Penyanyi bisa digolongake ing jinis wongé kang nyanyi:

* Swara lanang

* tenor, swara kang paling dhuwur wong lanang
* bariton, swara tengah wong lanang
* bas, swara paling èndek ing wong lanang

* Swara wadon

* sopran, swara kang paling dhuwur ing wong wadon
* mezzo-sopran, suwara tengah wong wadon
* kontralto, swara paling èndek ing wong wadon , mau uga *alto* ing sajeroning babagan musik paduan swara

## Uga delengen

* Tembang
* Gendhing